**Tisvildekorets julekoncert**

Tisvildekoret synger 11. december sin traditionelle julekoncert i Vejby Kirke.

I år bliver julekoncerten en fælleskoncert med koret Stemmeret og Tisvildekoret. Henrik Jensen er dirigent for begge kor, og korene vil derfor fremstå som en samlet enhed, der vil synge et bredt repertoire af julesange og -salmer. Traditionen tro vil Elise Stendevad fortælle historier og anekdoter mellem sangene.

Koncerten finder sted i Vejby Kirke mandag 11. december kl. 19.00-20.00.